บังเอิญมีหมาจรมาดมเท้าเหมือนจะมีน้ำลายติดอยู่ ไม่มีแผล จึงไปล้างน้ำเปล่าออก ไม่ได้ล้างสบู่ แล้วใช้หน้ากากอนามัยเช็ดออกบริเวณที่หมาเลียเพราะไม่มีทิชชู่ หลังจากนั้นล้างมือด้วยน้ำเปล่าอีกรอบแล้วไปจับถุงอาหารกิน(ไม่ได้สัมผัสอาหารโดยตรงแต่มีบางจังหวะที่มืออาจจะไปถูกอาหาร) 2 ชม.ต่อมาถึงได้ล้างด้วยสบู่ออกค่ะ ถ้าหมาตัวนั้นเป็นโรคจะมีโอกาสที่ไวรัสพิษสุนัขบ้าติดอยู่ที่มือข้างที่เช็ดมั้ยคะ ปกติเชื้อพิษสุนัขบ้าอยู่ข้างนอกได้นานรึเปล่าคะ แล้วจะมีโอกาสติดเชื้อพิษสุนัขบ้าไหมคะ
สวัสดีค่ะ Mirinchanการสัมผัสกับสัตว์เช่นสุนัข ที่อาจทำให้ติดเชื้อโรคพิษสุนัขบ้าได้เช่น ถูกข่วนหรือกัดโดยตรง มีเลือดออกจากแผล สัตว์มาเลียตรงแผลหรือบริเวณเยื่อบุต่างๆเช่นเยื่อบุตา เยื่อบุจมูกหรือเยื่อบุปาก หรือการไปกินเนื้อสัตว์ดิบๆจากเหตุการณ์ที่กล่าวมา ที่มีหมามาดมเท้าที่ไม่มีแผลอะไร แล้วมือไปถูกโดน นำมากินอาหาร จึงมีโอกาสติดเชื้อได้น้อยมากๆหรือแทบไม่มีเลยจึงไม่น่าจะจำเป็นต้องทำอะไรเพิ่มเติม ยกเว้นว่ามีความเสี่ยงต้องสัมผัสกับสัตว์เลี้ยงลูกด้วยนมเป็นประจำ การรับวัคซีนป้องกันการถูกสัตว์กัดอาจทำได้ แต่ถ้าใช้ชีวิตตามปกติ พบหมาจรเป็นบางครั้ง ไม่ได้ถูกกัดหรือข่วนหรือถูกหมามาเลียตาหรือปากโดยตรง ก็ไม่น่าจะทำต้องทำอะไรค่ะ